अनेक नाट्यमय वळणं पाहिलेल्या गेल्या महिन्याभरात महाराष्ट्राची जनता हैराण झाली आहे. व्हॉट्सअॅप, फेसबुक, ट्विटरवरच्या मीम्समधून लोक व्यक्त होत आहेत. राजकीय पक्ष आणि आमदारांच्या या रस्सीखेचात कार्यकर्ते तसंच सामान्य माणूस किती त्रस्त झाला आहे, हे यातून दिसून येतं. 

मात्र काही लोकांनी या घडामोडींचा जरा जास्तच धक्का बसलेला दिसतोय.  

उद्धव ठाकरे मुख्यमंत्री न झाल्याने शिवसैनिकाचा आत्महत्येचा प्रयत्न 

22 नोव्हेंबरच्या रात्री उद्धव ठाकरे यांचं नाव मुख्यमंत्री म्हणून तिन्ही पक्षांनी निश्चित केलं आहे, असं राष्ट्रवादी काँग्रेस पक्षाचे अध्यक्ष शरद पवार यांनी माध्यमांशी बोलताना सांगितलं. मात्र त्यानंतर अवघ्या 16-17 तासांमध्ये पारडं फिरलं.

23 नोव्हेंबरच्या सकाळी आठ वाजता देवेंद्र फडणवीस यांनी मुख्यमंत्री आणि अजित पवार यांनी उपमुख्यमंत्री म्हणून तडकाफडकी शपथ घेतली. अगदी माध्यमांनाच हा धक्का बसला तर मग सामान्यांना तर तो सहन न होणं सहाजिक होतंच, विशेषतः जर ते शिवसैनिक असतील तर.

राज्यात शिवसेनेचाच मुख्यमंत्री व्हावा, यासाठी वाशीमच्या एका शिवसैनिकाने हातावर धारदार पात्याने वार करून स्वतःला जखमी केलं... आणखी 4000 वर्णांसाठी लेख सुरू ठेवा:
. दिग्रसच्या शिवाजी चौकात हा थरार अनेकांनी अनुभवला. 

रमेश जाधव असं या शिवसैनिकाचं नाव आहे. व्यवसायाने शेतकरी असलेले रमेश जाधव मूळ वाशिम जिल्ह्यातील उमरीगड येथील रहिवाशी आहे. शिवसेना प्रमुख उद्धव ठाकरे मुख्यमंत्री होणार असल्याचं त्यांना एक दिवसापूर्वीच कळालं होतं. आता कास्तकारांचे चांगले दिवस येतील, असा विचार करून ते प्रचंड खुश होते. 

मात्र सकाळी देवेंद्र फडणवीस मुख्यमंत्री आणि अजित पवार उपमुख्यमंत्री पदाची शपथ घेतल्याची बातमीने ते चांगलेच संतापले. या बातमीने "गोरगरिबांचा, शेतकऱ्यांचा कुणीच वाली राहिलेलं नाही आणि शेतकऱ्यांना आत्महत्येशिवाय पर्याय नाही," असं त्यांना वाटलं आणि त्यांनी आपल्या हातावर वार केले.

मात्र आसपास उपस्थित असणाऱ्या पोलिसांनी त्यांना जखमी अवस्थेत रुग्णालयात दाखल केलं आणि त्यांचा जीव वाचला. 

"मी एक गरीब कास्तकार आहे, कर्जाने त्रासलो आहे. जेव्हा मला कळालं की आता उद्धव ठाकरे मुख्यमंत्री होणार तेव्हा मला खूप आनंद झाला. असं वाटलं की आपली दुःखं आता संपणार. पण जेव्हा देवेंद्र फडणवीस यांनी शपथ घेतल्याचं कळालं, तेव्हा मला धक्काच बसला. उद्धव ठाकरे मुख्यंमंत्री व्हावे म्हणून मी खूप प्रयत्न केले आहेत आणि ते जर मुख्यमंत्री झाले नाहीत तर आत्महत्या करणार असं मी ठरवलं होतं. आणि म्हणूनच मी ब्लेडने माझ्या अंगावर वार करून घेतले."

वाशिमच्या खासदार भावना गवळी यांनी माध्यमांशी बोलताना सांगितलं, "रमेश जाधवांच्या मदतीला शिवसेनेचे तालुका प्रमुख आणि जिल्हा प्रमुख धावलेत. शेतकऱ्यांचं संपूर्ण कर्ज माफ झालं पाहिजे, अशी उद्धव साहेबांची इच्छा होती, तसंच धोरण त्यांनी आखलं होतं.

"उद्धवजी मुख्यमंत्री व्हावेत ही सगळ्या महाराष्ट्रातल्या शेतकऱ्यांची इच्छा आहे. आणि तसं होताना दिसलं नाही म्हणून रमेश जाधवांनी हे आत्मघातकी पाऊल उचललं. पण माझी सगळ्या शिवसैनिकांना तसंच महाराष्ट्रातल्या शेतकऱ्यांना विनंती आहे की काहीही असलं तरी असं पाऊल उचलू नका."

'मला धक्का बसलाय, मला सुटी द्या'

चंद्रपूर जिल्ह्यातल्या गडचांदूरच्या सावित्रीबाई फुले कनिष्ठ महाविद्यालयात सैय्यद जहीर इंग्रजीचे शिक्षक आहेत. गेल्या 20 वर्षांपासून ते शिक्षकी पेशात आहेत.

त्यांनी मतदान केंद्रावरही केंद्र अध्यक्ष म्हणूनही काम पाहिलं आहे, म्हणजे महाराष्ट्रातील अनेक निवडणुकांमध्ये आजपर्यंत त्यांनी प्रत्यक्ष-अप्रत्यक्ष सहभाग नोंदवला आहे. मात्र महाराष्ट्रातला राजकीय भूकंप...